ཞིམ་གྱི་ཤིང་དང་། ཤིང་དེའི་མར་དང་། ཏིལ་དཀར་ནག་དང་། ཟས་སྣ་དང་། འབྲུ་སྣ་དང་།
འབྲས་ཆན་དང་། འབྲས་ཡོས་དང་། འོ་ཐུག་དང་། ཞོ་དང་། དུར་བ་དང་། ཙན་དན་དང་། ཙུ་
ཏ་དང་། ཀུ་ཤ་དང་། པྲི་ཡང་ཀུའི་མེ་ཏོག་དང་། མེ་ཏོག་དཀར་བོ་དང་། གེ་སར་དྲི་ཞིམ་ཅནལ་
སོགས་པ་རྒྱུད་ཀྱི་ལས་ཚོགས་ཀྱི་སྐབས་སུ་འབྱུང་བའི་སྲེག་རྫས་རྣམས་ལས་བུམ་རྣམས་སྒྲུབ་
པ་བོ་རང་གི་གཡས་དང་། ལས་མཐུན་གྱི་མཆོད་ཡོན་ལ་སོགས་པའི་ཉེར་སྤྱོད་རྣམས་རང་གི་
གཡོན་དུ་བཤམ་ཞིང་། དེ་ཡང་འདས་མ་འདས་ཀྱི་རྫས་དང་། མཆོད་པ་ཆ་གཉིས་སྣོད་དཀར་
456

།བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
ཨུཏྠོ
བོའམ་ཟླུམ་པོར་བཤམས། རྡོ་རྗེ་དྲིལ་བུ་དང་དགང་བླུགས་གནས་བདེ་བར་མདུན་དུ་བཤམས་
སོ། །ལུས་ཀྱི་སྦྱོར་བ་ནི་མངོན་རྟོགས་ལྟར་ཁྲུས་བྱས་ནས་སྲུང་བའི་བར་བྱས་ཏེ། ཁྱད་པར་ཆོས་
གོས་དཀར་བོ་གཙང་མ་གོན། གཙུག་ཏོར་དང་། ཚངས་སྐུད་དཀར་བོས་སྤྲས་ཏེ། ཤར་རམ་
བྱང་དུ་ཁ་བལྟས་ནས། ཀུ་ཤའམ་པདྨའི་གདན་ལ་པདྨའི་དཀྱིལ་ཀྲུང་གིས་འདུག་པར་བྱའོ། །
སེམས་ཀྱི་བྱ་བ་ནི་དཀོན་མཆོག་ལ་དད་པ་དང་། སེམས་ཅན་ལ་བྱམས་པ་དང་སྙིང་རྗེ་དང་ལྡན་
པས་རང་གཞན་སེམས་ཅན་ཐམས་ཅད་ཀྱི་ནད་ཞི་བ་ལ་སོགས་པར་འདོད་དེ།
དང་འཁྲུགས་པ་ཉེ་བར་ཞི་བའི་སེམས་བསྐྱེད་པར་བྱའོ། །དཀྱིལ་འཁོར་མཆོད་པ་ནི། དེ་ནས་
སེམས་གཡེང་བ་
ལས་སྔགས་ཀྱིས་གནས་དང་ཡོ་བྱད་བྱིན་གྱིས་བརླབས་ནས་དྲིའི་དཀྱིལ་འཁོར་དེར་བཀའ་
གཉན་མ་གཏོགས་པའི་དཀྱིལ་འཁོར་གྱི་ལྷ་ཐམས་ཅད་སྐུ་མདོག་དཀར་བོ་དང་། ཁྱད་པར་
དེར་མ་འདུས་པ་ཤར་གྱི་སྟེགས་བུ་དཀོན་མཆོག་གསུམ། བྱང་དུ་པདྨའི་རིགས། ལྷོར་རྡོ་རྗེའི་
རིགས། ནུབ་ཏུ་འཇིག་རྟེན་པའི་རིགས། སྟེང་གི་བར་སྣང་ལ་གནས་གཙང་མའི་ལྷའི་ཚོགས་
རྣམས་དང་། ཁྱད་པར་བཅོམ་ལྡན་འདས་ཤཱཀྱ་ཐུབ་པའི་གཡས་སུ་བྱམས་པ་ཀླུ་ཤིང་འཛིན་པ།
བདེ་གཤེགས་མཛོད་སྤུ་འཛིན་པ། གཡོན་དུ་སྤྱན་མ་འཁོར་ལོ་འཛིན་པ། འོག་ཏུ་གཞན་གྱིས་མི་
ཐུབ་པ་རྡོ་རྗེ་འཛིན་པ། ནུབ་སྒོའི་གཡས་གཡོན་དུ་ཀླུ་དགའ་བོ་ཉེ་དགའ་བོ་ཐལ་མོ་སྦྱར་བས།
མེ་ཏོག་གམ་ནོར་བུ་འཛིན་པ་རྣམས་སྐད་ཅིག་གིས་ཡིད་ལ་མངོན་སུམ་ལྟར་བསམས་ནས།
འཇིག་རྟེན་ཁམས་ནི་དཔག་མེད་ན། །མཆོད་ཡོན་ཇི་སྙེད་མཆིས་པ་རྣམས། །ཞེས་པ་ལ་སོགས་
པ་སྒྲུབ་ཐབས་ནས་བཤད་པ་ལྟར་མཆོད་དེ་བཟླས་པའི་བར་བྱའོ། །དངོས་གཞིའི་ཆོ་ག་ལ། དམ་
ཚིག་གི་མེ་ལྷ་མཆོད་པ་ནི། མེ་ཉིད་སྦར་ཞིང་བསང་གཏོར་བྱ། །མེ་ལྷ་སྤྱན་དྲང་ཞོ་ཟན་དབུལ། །
བསང་སྦྱང་སྲེག་རྫས་མཆོད་ཡོན་སྦྱིན། །གསོལ་འདེབས་ཐོག་མཐར་དགང་བླུགས་ཕུལ། །ཞེས་
457

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པ་ལ་མེ་སྦར་བ་ནི་དང་བོ་ཀུ་ཤ་རྣམས་ཐབ་ཀྱི་ཁ་དང་ནང་དུ་གཡས་ཕྱོགས་ནས་དགྲམ་ཞིང་། ན་
མོ་རཏྣ་ཏྲ་ཡཱ་ཡ། ན་མཿ༔ ཙཎྜ་བཛྲ་པཱ་ཎ་ཡེ་མ་ཧཱ་ཡཀྵ་སཱེ་ནཱ་པ་ཏ་ཡ། ན་མོ་བཛྲ་ཀྲོ་དྷ་ཡ་ཏདྱ་ཐཱ།
ཨོཾ་ཧུ་ལུ་ཧུ་ལུ། ཏིཥྛ་ཏིཥྛ། བན་དྷ་བན་དྷ། ཧ་ན་ཧ་ན། ཨ་མྲྀ་ཏེ་ཧཱུཾ་ཕཊ། ཅེས་པའི་སྔགས་བརྒྱ་
དང་ཏིང་ངེ་འཛིན་དང་ལྡན་པས་ཐབ་དང་བུད་ཤིང་སོགས་བསང་གཏོར་བྱས་ནས་ཉེ་རེག་བྱས་
ལ། ཐབ་ཀྱི་ནང་དུ་བུད་ཤིང་རྣམས་བརྩིགས་པའམ་སྒྲོན་པ་བྱས་ནས། རྒྱུན་ཞག་གི་མེའམ།
ཤིང་ལོ་མ་ཅན་གྱི་མེ་ལས་ཀུ་ཤའམ། འཇག་མ་གཙང་མའི་མེ་སྒྲོན་ཚད་ལྡན་ཚང་བར་ཤར་ལྷོ་
ནས་ཁྱེར་འོངས་ཏེ། ཐབ་ཀྱི་གཡས་ཕྱོགས་ནས་བསྐོར་ནས་ཐབ་ཀྱི་བུད་ཤིང་དུ་བཅུག་ལ། ཁ་
དང་ལུས་ཀྱི་གོས་ལ་སོགས་པའི་རླུང་གིས་མི་སྦར་བར། སྒྲོ་དང་ལོ་མ་དང་། ཤོག་བུ་དང་གོས་
གཙང་མ་ལ་སོགས་པའི་རླུང་ཡབ་གཙང་མས་མེ་ཚུལ་བཞིན་དུ་སྦར་བར་བྱའོ། །བསང་གཏོར་བྱ་
བ་ནི། དེ་ནས་མེ་དུ་བ་མེད་པ་དང་། མེ་ལྕེ་རྣལ་མར་འབར་ཞིང་དཀར་བོ་རྩེ་གཅིག་ཏུ་གྱུར་པ་ན་
ལག་པ་གཡོན་པས་སྔར་ལྟར་བསང་གཏོར་ལན་གསུམ་བྱའོ། །མེ་ལྷ་སྤྱན་དྲང་བ་ནི། ཚུར་བྱོན་
ཚུར་བྱོན་འབྱུང་བོ་ཆེ། །ལྷ་ཡི་དྲང་སྲོང་བྲམ་ཟེ་མཆོག །སྲེག་བླུགས་ཞལ་ཟས་བཞེས་སླད་དུ། །
འདི་ཉིད་དུ་ནི་བཞུགས་སུ་གསོལ། །ཨོཾ་ཨགྣི་ཡེ་ཧ་བྱ་ཀ་བྱ་བ་ཧཱ་ནཱ་ཡེ་སྭཱ་ཧཱ། ཞེས་བརྗོད་ཅིང་
ལག་པ་གཡས་པ་མི་འཇིགས་པའི་ཕྱག་རྒྱ་ལས་མཐེ་བོང་ལག་མཐིལ་དུ་དགུག་ཅིང་། མཛུབ་མོ་
ལྕགས་ཀྱུ་ལྟར་བཀུག་པ་གཡབ་པས་སྤྱན་དྲངས་ཏེ། ཨཾ་ཨགྣི་ཡེ་ས་པ་རི་ཝ་ར། གན་དྷེ། པུཥྤ།
དྷུ་པེ། པྲ་ཏི་གྲྀཧྞ་སརྦ་ས་ཏྭ་ཨརྠ་སྭཱ་ཧཱ། ཞེས་པས་མཆོད་ནས་པདྨ་ཀ་མ་ལས་གདན་ལ་
བཞུགས། དེ་ནས་མེ་ལྷ་དཀར་བོ་ཞལ་གཅིག་ཕྱག་གཉིས་པ་གཡས་སྐྱབས་སྦྱིན། གཡོན་མེ་
ཐབ་འཛིན་པ་ར་སྐྱེས་ལ་ཞོན་པ་དྲང་སྲོང་དུ་མས་བསྐོར་བར་གྱུར། དེ་ལ་ཞོ་ཟན་དབུལ་བ་ནི་
ལག་པ་གཉིས་ཀྱི་པུས་མོའི་ནང་རོལ་ནས་ལས་བྱེད་པས་མར་བླུགས་གཟར་མདུན་གྱིས་དགང་
458

།བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
རཱཨུཏྟོ
གཟར་བཀང་ལ། ཨོཾ་ཨགྣི་ཡེ་ཧ་བྱཀ་བྱ་བ་ཧྭ་ནཱ་ཡེ་དཱི་བྱ་དཱི་པ་ཡ་སྭཱ་ཧཱ། ཞེས་པ་ལན་གསུམ་
གྱིས་བདུད་རྩི་ཞལ་དུ་དབུལ་ལོ། །དེ་ནས་རྫས་བསང་སྦྱང་ནི། ཨོཾ་ཀཱི་ལི་ཀཱི་ལ་བཛྲ་བྷི་མ་རོ་ཏྲཾ་
ཏེ། མ་ཧཱ་ཀྲོ་དྷ་བི་ཛ་ཡ་ནི་ཀཱ་ནྟ་ཧཱུཾ་ཕཊ། བན་དྷ་བན་དྷ་སྭཱ་ཧཱ། ཞེས་པའི་སྔགས་བརྒྱ་ཡིས་
བགེགས་ཐམས་ཅད་ཕུར་བུས་གདབ་ཅིང་། གཡས་སྐོར་ནས་མེ་ལ་སོགས་པ་ཐམས་ཅད་བསང་
སྦྱང་བྱའོ། །སྲེག་རྫས་དབུལ་བ་སོགས་ནི། དང་བོར་སྔར་ལྟར་མར་དགང་བླུགས་གཉིས་ཕུལ་ལ།
ཨོཾ་ཨགྣི་ཡེ་སརྦ་པཱ་པཾ་ཤཱནྟིཾ་ཀུ་རུ་སྭཱ་ཧཱ། ཞེས་བརྗོད་ཅིང་ཡམ་ཤིང་ལ་སོགས་པའི་སྲེག་རྫ་ས
ཐམས་ཅད་བརྒྱ་རྩ་སོགས་ཕུལ་ཏེ། བརྒྱ་རྩ་སོ་སོའི་མཐར་སླར་ཡང་མར་དགང་བླུགས་གཅིག་
ཕུལ་ནས། ཨོཾ་ཨགྣི་ཡེ་ས་པ་རི་ཝ་ར། ཨཉྙཾ་པྲ་ཏིཙྪ་ཡེ་སྭཱ་ཧཱ། ཞེས་པས་མཆོད་ཡོན་ཕུལ་ནས།
བདག་གམ་ཆེ་གེ་འཁོར་དང་བཅས་པའི་ནད་གདོན་སྡིག་སྒྲིབ་ཐམས་ཅད་བྱང་ཞིང་དག་པར་
མཛད་དུ་གསོལ། ཅེས་བསྐུལ་ཏེ། ཨོཾ་ཛི་ནཛིཀ་ཏེ་ཛ་ཏེ་ཛ། སིད་དྷི་སིད་དྷི་སྭ་དྷ་ཡ་སྭཱ་ཧྭ།
ཞེས་པས་གཟི་བྱིན་བསྐྱེད་པར་བྱའོ། །ཡེ་ཤེས་ཀྱི་མེ་ལྷ་མཆོད་པ་ནི། སྤྱན་དྲངས་བསྲུང་ཞིང་ཞོ་
ཟན་དབུལ། །བསང་སྦྱང་སྲེག་རྫས་མཆོད་ཡོན་སྦྱིན། །གསོལ་གདབ་ཐོག་མཐར་དགང་བླུགས་
དབུལ། །ལས་མཐར་སྙིང་བོ་གཟི་བྱིན་བསྐྱེད། །ཅེས་པ་ལ་སྤྱན་དྲང་བ་ནི། དད་པ་དང་ནི་དམ་
ཚིག་གིས། །ཚུར་གཤེགས་ཚུར་གཤེགས་བཅོམ་ལྡན་འདིར། །བདག་གི་མཆོད་ཡོན་འདི་བཞེས་
ནས། །སྦྱིན་སྲེག་མཆོད་པས་དགྱེས་པར་མཛོད། །ཨོཾ་སརྦ་ཏ་ཐཱ་ག་ཏ་ས་པཱ་རི་ཝཱ་རཿ ཨ་གཙྪ་ཨ་
གཙྪ། ཨཉྙཾ། གན་དྷེ། པུཥྤ། དྷཱུ་པེ། པྲ་ཏི་གྲྀཧྞ་སརྦ་ཨརྠ་ཀུ་རུ་སྭཱ་ཧཱ། ཞེས་བརྗོད་ཅིང་ལག་
པ་གཉིས་ཀྱི་ཁུ་ཚུར་བསྡུས་པའི་སོར་མོ་རིམ་གྱིས་བཀྲོལ་ནས་མཐེ་བོང་གུང་མོའི་ཚིགས་
གསུམ་པར་སྦྱར་ཞིང་མཛུབ་མོ་ལྕགས་ཀྱུ་གཉིས་གཡོ་བས་སྤྱན་དྲངས་ནས་དྲིའི་དཀྱིལ་འཁོར་
ལས་མེ་ཏོག་གཅིག་ཐབ་ཏུ་དོར་བས་མེ་ལྷའི་ལྟོ་བར་བཞུགས་པར་བསམ་མོ། །སྲུང་བ་ནི་གཙོ་
459

གྱི་གསུང་འབུམ་ཆེན་མོ།
བོའི་སྔགས་ཀྱིས་སླར་ཡང་བདག་དང་གནས་དང་ཡོ་བྱད་ཐམས་ཅད་བསྲུང་བར་བྱའོ། །ཞོ་ཟན་
དང་བོར་མར་བླུགས་གཟར་བདུན་གྱིས་བཀང་བའི་དགང་བླུགས་གཅིག་མེ་ལྷ་ལ་
དབུལ་བ་ནི།
ཕུལ་ཏེ། དེ་ནས་ཨོཾ་ཛི་ནཛིཀ་སརྦ་པཱ་པཾ་ཤཱནྟིཾ་ཀུ་རུ་སྭཱ་ཧྭ། ཞེས་པས་ཞི་བའི་སྔགས་བརྗོད་ཅིང་།
ལྷ་ཐམས་ཅད་སོ་སོ་ནས་གསལ་བཏབ་སྟེ། ཡམ་ཤིང་དང་བླུགས་གཟར་དང་། ཏིལ་ལ་སོགས་པ་
སྲེག་རྫས་ཐམས་ཅད་ལན་བདུན་བདུན་ཕུལ་ནས། སླར་ཡང་མར་དགང་བླུགས་གཅིག་དབུལ་
བར་བྱའོ། །དེ་ནས་བསང་སྦྱང་ནི། སྔར་ལྟར་ཀཱི་ལི་ཀཱི་ལས་བྱ་ཞིང་ལས་སྔགས་ཀྱིས་བསང་
གཏོར་ཡང་བྱའོ། །སྲེག་རྫས་དབུལ་བ་ལ་སོགས་ནི་དང་བོར་མར་དགང་བླུགས་གཅིག་ཕུལ་
ནས། སྤྲོ་ན་རང་རང་གི་སྔགས་ཀྱི་མཐར་སརྦ་པཱ་པཾ་ཤཱནྟིཾ་ཀུ་རུ་ཡེ་སྭཱ་ཧཱ། ཞེས་པའམ། ནད་
ཐམས་ཅད་ཞི་བར་མཛོད་ཅིག ཅེས་པ་ལ་སོགས་པའི་སྐུལ་ཚིག་ཅན་ནམ། ཡང་ན་སྔར་གྱི་ཞི་
བའི་སྔགས་དེ་ཉིད་ལན་རེ་བརྗོད་ཅིང་། ལྷ་ཐམས་ཅད་རེ་རེ་ནས་གསལ་གདབ་སྟེ། ཡམ་ཤིང་ལ་
སོགས་པ་སྲེག་རྫས་ཐམས་ཅད་བརྒྱ་རྩ་རེ་ཕུལ་ནས་སླར་ཡང་མར་དགང་བླུགས་རེ་ཕུལ་ཏེ། ཛི་
ན་ཛིཀ་ཨཉྙཾ་པྲ་ཏིཙྪ་ཡེ་སྭཱ་ཧཱ། ཞེས་པས་མཆོད་ཡོན་ཕུལ་ནས། བདག་གམ་ཆེ་གེ་མོ་འཁོར་
བཅས་སམ། སེམས་ཅན་ཐམས་ཅད་ཀྱི་ནད་གདོན་སྡིག་སྒྲིབ་ཐམས་ཅད་ཞི་བར་མཛད་དུ་
གསོལ། ཅེས་བསྐུལ་ལ། སྔར་ལྟར་མེ་དང་ལྷ་རྣམས་གཟི་བྱིན་བསྐྱེད་པར་བྱ་སྟེ། དེ་ལྟར་
གཏོར་ནས་གཟི་བྱིན་བསྐྱེད་པ་རྣམས་ལྷ་རེ་རེ་ལ་ཡང་བྱའོ། །འདིར་འབྱོར་ནདུ་རུ་ཀའི་ཕྱེ་མ་
འབྲུ་མར་དང་སྦྱར་བ་སྦགས་པ་ཨ་རུ་རའི་དུམ་བུ་སོར་བཞི་བའམ། གུ་གུལ་ལམ། ས་ལུའི་ཐང་
ཆུའི་སྦྱིན་བསྲེགས་བྱས་ཏེ་ལྷ་གཟི་བྱིན་བསྐྱེད་པར་བྱའོ། །དེའི་ཚེ་སྔ་ཕྱི་ཐམས་ཅད་དུ་མེ་པྲ་
བརྟག་ཅིང་སྔར་བཤད་པ་ལས་གཞན་མེ་དུད་པ་ཅན་ནམ་དམར་ནག་གམ། སེར་སྐྱ་སྟེ་དྲག་པོའི་
མདོག་གམ། སྤྲིན་མདོག་དང་། ཁ་དོག་སྣ་ཚོགས་ཀུན་ཏུ་མི་རུང་བའི་མདོག་མཐོང་ན། ལས་
460

བྱ་བ་སྤྱིའི་སྒྲུབ་ཐབས་དམ་ཚིག་གསུམ་བཀོད་ཀྱི་རྒྱུད་བཞུགས་སོ། །
སྔགས་ལ་སོགས་པས་བཟློག་པར་བྱ་ཞིང་། གལ་ཏེ་མ་ཞི་ན་ལས་མྱུར་དུ་བསྡུས་ནས་དྲག་པོའི་
སྦྱིན་བསྲེག་བྱ་ལ། དེས་ཀྱང་མ་ཞི་ན། སླར་ཡང་ཕྱི་ནང་གི་ལྟས་བཟང་བོའི་མཐོང་བའི་ཚེ། ཞི་
བའེ་སྦྱིན་བསྲེག་བསྐྱར་ལ་བྱའོ། །དེ་ལྟར་དངོས་གཞིའི་མཐར་ལག་མཐིལ་དུ་ལས་སྔགས་བཟླས་
པའི་སྤོས་ཆུས་འཐོར་འཐུང་ལན་གསུམ་བྱ་ཞིང་།
རང་ཉིད་ལ་བསང་གཏོར་ལན་གསུམ་བྱ་སྟེ།
གཙོ་བོས་སྔགས་བཟླས་པའི་བསང་གཏོར་ཡང་ལན་གསུམ་བྱའོ། །རྗེས་ཀྱི་ཆོ་ག་ནི། རྫས་ཀྱི་
ལྷག་མ་དང་འཚམ་པར་ཡེ་ཤེས་ཀྱི་ལྷ་རྣམས་ལ་སྲེག་བླུགས་གསུམ་མམ་བདུན་ལ་སོགས་པ་
ཕུལ་ནས། ཨོཾ་སརྦ་ཏ་ཐ་ག་ཏ་ས་པ་རི་ཝ་ར། ཨཉྙཾ། གན་དྷེ། པུཥྤ། དྷུ་པེ། དཱི་པཾ། པྲ་ཏི་གྲྀཧྞ་
སརྦ་ཨཱརྠ་ཀུ་རུ་ཡེ་སྭཱ་ཧཱ། ཞེས་པས་མཆོད་ནས། སྒྲུབ་ཐབས་ལྟར་དངོས་གྲུབ་བླང་ཞིང་བཟོད་
པར་གསོལ་ཏེ། ཁྱེད་ཀྱིས་སེམས་ཅན་དོན་ཀུནམཛད། །ཅེས་པ་ལ་སོགས་པ་བརྗོད་ལ། སྤྱན་
དྲང་བའི་ཕྱག་རྒྱ་ལས་མཐེབ་མཛུབ་རྩེ་སྦྱར་བའི་མཛུབ་མོ་ཡང་ཡང་ཕྱིར་བཏང་སྟེ། གཙ་གཙྪ་
ཞེས་པས་གཤེགས་སུ་གསོལ་བར་བྱའོ། །དེ་ནས་མེ་ལྷ་ཡང་ཚུལ་དེ་ཉིད་ཀྱིས་གཤེགས་གསོལ་
བྱ་སྟེ། ཁྱད་པར་ཨགྣི་ཞེས་པ་ལ་སོགས་པའི་སྔགས་དང་ཕྱག་རྒྱ་སྔར་བཤད་པ་ལྟར་བྱས་ལ། དེ་
ནས་དགའ་སྟོན་དང་བསྔོ་བ་སྨོན་ལམ་དང་བཀྲ་ཤིས་བྱའོ། །ཞི་བའི་སྦྱིན་སྲེག་འབྲིང་བོ་ལ་སྦྱོར་
བ་ནི། མཆོད་རྟེན་རིང་བསྲེལ་ཅན་ལ་སོགས་པ་ཞུགས་པའི་གནས་སུ་ཟླ་བ་ཡར་ངོའི་ཚེས་
གཅིག་ལ་སོགས་པའམ། ན་བ་ལ་སོགས་པའི་ཚེ་སྲོད་ཀྱི་དུས་སུ་ས་ཆོག་དགོས་པའི་ས་ཆར་ས་
ཆོག་བྱས་ནས། ཤར་དུ་དཀྱིལ་འཁོར་གྱི་རས་བྲིས་བཀྲམ་སྟེ་དྲུང་དུ་མཆོད་ཡོན་དང་ཉེར་སྤྱོད་
བཤམས། དེའི་མདུན་དུ་ཐབ་ཁུང་ཞེང་དུ་ཁྲུ་གང་བ་དཔངས་སུ་ཁྲུ་ཕྱེད་པ། ཁ་དང་མུ་རན་ལ་
སོར་བཞི་བཞི་བ། ནང་དུ་འཁོར་ལོ་རྩིབས་བརྒྱད་པ་དབུས་ནས་མཛུབ་གང་གིས་བསྐོར་ཏེ། ལྟེ་
བ་སུམ་ཆ་བ། དཔངས་སུ་སོར་བཞི་བ་ཁ་རན་ལ་པདྨ་དཀར་བོའི་ཕྲེང་བས་སྐོར་བའི་བྲུས་ཐབ་
461

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བམ་དཔངས་དང་བྲལ་བའི་བྲིས་ཐབ་བསྒྲུབས་ནས་སྲེག་རྫས་འོ་མ་ཅན་གྱི་ཤིང་ངམ། ཕལ་བའི་
ཡམ་ཤིང་འཇམ་པོར་སྟར་བ་སོར་གསུམ་ལས་སྦོམ་པ་མཛུབ་གང་ཙམ་པ། རྩེ་གཉིས་སུ་ཀུ་ཤས་
བཀྲིས་པའམ། ཀུ་ཤ་དང་སྦམས་པ་སྦྲང་རྩིའམ་མར་རམ་འོ་མ་ལ་བསྙུགས་པ། ལྷ་གྲངས་ལ་
འབུལ་བའི་ཚད་དང་མཉམ་པ་དང་། བུད་ཤིང་དགོན་པའི་བ་ལྕི་གཙང་མ་སྐམ་པོའམ། དྲི་ཞིམ་
གྱི་ཤིང་དང་། གཞན་ཡང་མར་དཀར་དང་། ཏིལ་དཀར་ནག་དང་ཟས་སྣ་དང་། འབྲུ་སྣ་དང་
འབྲས་ཆན་དང་། འབྲས་ཡོས་དང་། འོ་ཐུག་དང་། ཞོ་དང་དུར་བ་དང་། ཙན་དན་དང་། ཀུ་ཤ་
དང་། མེ་ཏོག་དཀར་བོ་ལ་སོགས་དང་། ལས་བུམ་རྣམས་རང་གི་གཡས་དང་། མཆོད་ཡོན་ལ་
སོགས་པའི་ཉེར་སྤྱོད་རྣམས་རང་གི་གཡོན་དུ་བཤམས་ཤིང་། དེ་ཡང་འཇིག་རྟེན་ལས་འདས་མ་
འདས་ཀྱི་ཆ་གཉིས་དང་། རྡོ་རྗེ་དྲིལ་བུ་དང་། དགང་བླུགས་རྣམས་མདུན་དུ་བཤམས་ཏེ
གོས་དཀར་བོའམ། ཤིང་ལོའི་གོས་གྱོན། ཚངས་སྐུད་དཀར་བོས་སྤྲས་ཏེ། མངོན་རྟོགས་འབྲིང་
ལྟར་སྤྲས་ནས་སྲུང་བའི་བར་བྱས་ལ་ཤར་རམ་བྱང་དུ་བལྟས་ཏེ། ཀུ་ཤའམ་པདྨའི་སྟེང་ལ་པདྨའི་
དཀྱིལ་ཀྲུང་གིས་འདུག་ནས་རབ་ཏུ་ཞི་བའི་སེམས་ཀྱིས་ལས་སྔགས་བརྗ